Adnoddau Poced 22
Cwestiynau ‘Fydd’
Paratoi 
Torrwch bob set allan a chlipio’r cardiau at ei gilydd.  Cadwch y cardiau yn yr amlen.
Dull
Mae’r dysgwyr yn gweithio mewn parau.  Gofynnwch iddynt roi’r pecyn cardiau yn y canol rhyngddynt.
Y dasg yw i ateb y cwestiynau’n gynnar.  Mae  yn dynodi bod yr ateb yn gadarnhaol.  Mae X yn dynodi bod yr ateb yn negyddol.  
Maen nhw’n dechrau gydag un person yn gofyn y cwestiwn a’r llall yn ei ateb.  Mae’n bosib gweld yr atebion cywir ar gefn y cardiau.  Yna maen nhw’n rhoi’r cerdyn ar waelod y pecyn ac mae’r person nesaf yn gofyn y cwestiwn nesaf.
Fel arfer bydd dysgwyr yn cael problemau efo’r canlynol:
Yr ateb i gwestiwn  Fydd Rhys ac Elin... yw Byddan/Na fyddan
Gan fod Fyddwch chi yn medru cyfeirio at yr unigol a’r lluosog mae’n bosib cael dau ateb cywir, sef Bydda / Na fydda neu Byddwn / Na fyddwn
Yn yr un modd gall cwestiwn Fyddwn ni gael ei ateb mewn dwy ffordd, sef Byddwn / Na fyddwn a Byddwch / Na fyddwch.  
Gwaith ymestynnol
Efo dysgwyr sydd wedi meistroli’r patrymau hyn mae’n bosib gofyn iddynt edrych ar yr atebion a dyfalu beth oedd y cwestiwn.
